יחסי ונואטו–סין

הרפובליקה של ונואטו והרפובליקה העממית של סין החלו לקיים יחסים דיפלומטיים רשמיים ב-26 במרץ 1982. סין הקימה שגרירות בוונואטו בשנת 1989, ואילו ונואטו הקימה קונסוליה בסין בשנת 1999. קונסוליה זו הפכה לשגרירות בשנת 2005."China-Vanuatu Relations", PRC embassy in Vanuatu, June 20, 2008 שגריר סין הנוכחי בוונואטו הוא ליו קוואן.PRC Ministry of Foreign Affairs השגריר הנוכחי של ונואטו בסין הוא שר האוצר לשעבר וילי ג'ימי. היחסים שבין המדינות נחשבים למשגשגים מאוד."Chinese Club donate Vt1.4m supplies to landslide victims", Vanuatu Daily Post], June 23, 2009

 יחסים כלכליים 
בשנת 2006 חתמה ונואטו על הסכם לשיתוף פעולה כלכלי עם סין, שלפיו סין אמורה לסייע להתפתחות הכלכלית של ונואטו ולהסיר מכסים על היבוא מהמדינה. סין גם הוסיפה את ונואטו לרשימת יעדי התיירות המאושרים לתיירים סינים. שר הסחר של ונואטו, ג'יימס בול, אמר כי מדינתו ביקשה גם את הסיוע של סין באספקת מכונות להקמת מפעל לייצור דלק ביולוגי.

בשנת 2002 שווי הסחר הדו -צדדי של המדינות היה 1.294 מיליון יורו, מתוכם קצת יותר ממיליון אירו שיובאו על ידי ונואטו מסין, ויותר מ-200 אלף אירו שיובאו על ידי סין מוונואטו. ונואטו מייבאת בגדים, נעליים, טקסטיל, תרופות, מזון ומוצרים תעשייתיים קלים, ואילו סין מייבאת צמחים, כפתורים ומוצרים חקלאיים. נכון לשנת 2018, ונואטו חייבת לסין כ-220 מיליון דולר.

 יחסים צבאיים 
על פי דיווחים של "פיירפקס מדיה", ונואטו וסין מנהלות משא ומתן על מנת לאפשר לסין לפתוח בסיס צבאי קבוע בשטח ונואטו. משרד החוץ הסיני ושר החוץ של ונואטו ראלף רגנוונו, דחו את הדיווח. בשנת 2017 תרמה סין לוונואטו 14 כלי רכב צבאיים.

 יחסי תרבות וחינוך 
ביולי 2002 הופיעה להקת האקרובטיקה של מחוז חביי בוונואטו. להקת התזמורת האקרובטית והעממית הסינית הופיעה במדינה ביוני 2007. הטלוויזיה המרכזית של סין משדרת בוונואטו מאז 2005. הרדיו הבינלאומי של סין זמין בוונואטו מאז 2007."Briefing of Relations between China and Vanuatu", PRC Ministry of Foreign Affairs, July 25, 2008 מאז 1995 סיפקה סין מלגות לסטודנטים ונואטים ללימודים בסין. בשנת 2008 תשעה סטודנטים ונואטים קיבלו מלגות. החל מאותה השנה היו בוונואטו שני מורים לסינית שנשלחו על ידי סין.

 יחסים עם טייוואן 
בשנים 1982–2004 הכירה ונואטו ברפובליקה העממית של סין. בנובמבר 2004 כוננה ממשלת ונואטו בראשותו של סרז' ווהור יחסים דיפלומטיים עם הרפובליקה הסינית (טאיוואן). ממשלה זו נפלה בהצבעת אי אמון בחודש שלאחר מכן."Vanuatu scraps deal with Taiwan", BBC, December 16, 2004 לאחר מכן היחסים עם הרפובליקה העממית הסינית חזרו למוטב."Chinese influence corrupting government: opposition leader" , Vanuatu Daily, March 12, 2006

 התפתחויות אחרונות 
ביולי 2019 גורשו שישה אזרחים סינים (חלקם עם דרכונים ונואטים) לסין באשמת הונאה באינטרנט. האירוע עורר גינוי בינלאומי מכיוון שלא ניתנה לאנשים אפשרות להופיע בפני בית משפט והוחזקו ימים ללא במעצר. בנובמבר 2019 העיתונאי דן מקגארי שהתגורר מחוץ לוונואטו (מן העיתון הוונואטי "דיילי פוסט"), לא הורשה לחזור למדינה לאחר שהואשם על ידי ראש הממשלה שרלוט סלוואי בדיווח שלילי על קשרי ונואטו עם סין.

קישורים חיצוניים

 הערות שוליים 

קטגוריה:ערכים ללא קטגוריות פיזיות - יחסי חוץ